ธนาคารแห่งประเทศไทย สำรองเงินสด 38,000 ล้านบาท รองรับการใช้จ่ายช่วงเทศกาลตรุษจีน
ธนาคารแห่งประเทศไทย สำรองเงินสด 38,000 ล้านบาท รองรับการใช้จ่ายช่วงเทศกาลตรุษจีนนายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย หรือ ธปท. เปิดเผยถึงมาตรการสำรองธนบัตรในช่วงเทศกาลตรุษจีน โดยคาดว่าช่วงปลายเดือนมกราคมนี้ ซึ่งเป็นช่วงเทศกาลตรุษจีน ความต้องการใช้ธนบัตรของประชาชนอยู่ในเกณฑ์สูงกว่าปกติ ธปท. ประมาณการว่า ธนาคารพาณิชย์จะมีการเบิกจ่ายธนบัตรจาก ธปท. ในช่วงสองสัปดาห์ก่อนเทศกาลตรุษจีน เป็นมูลค่าเพิ่มขึ้นสุทธิประมาณ 38,000 ล้านบาท เมื่อเทียบกับการเบิกจ่ายปกติธปท. ได้เตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอ พร้อมประสานงานกับธนาคารพาณิชย์ในการเบิกจ่ายเพื่อเตรียมการรองรับความต้องการของประชาชน